Israelmusthear - Bybel leer aangande die Heilige Gees
Bybel leer aangande die Heilige Gees
E-Boek: Wat die Bybel Leer aangaande die Heilige Gees
1 Die Persoonlikheid Van Die Heilige Gees.
1.1 Die belangrikheid van hierdie leerstelling.
(a) Dit is van die uiterste belang om met die oog op ons aanbidding te besluit:
Of die Heilige Gees ‘n Goddelike Persoon is wat waardig is om ons aanbidding, geloof en liefde te ontvang,
Of maar net ‘n invloed wat vanaf God uitgaan,
Of ‘n krag wat God aan ons gee.
Indien die Heilige Gees ‘n Goddelike wese is en ons dit nie weet nie, beroof ons Hom van die liefde en aanbidding wat Hom toekom.
(b) Dit is van die grootste praktiese noodsaaklikheid dat ons besluit:
Of die Heilige Gees ‘n krag is wat ons in ons swakheid en onkunde kan beetkry en gebruik,
Of dat Hy ‘n Persoon is wat oneindig wys, heilig en teer is, wat van ons wil besit neem en ons wil gebruik.
Die eerste alternatief is heidens,
Die tweede Christelik.
Laasgenoemde lei tot self-vernedering; self-ontlediging en self-verloëning; Eersgenoemde begrip lei tot self-verheerliking.
(c) Dit is van die grootste proefondervindelike belang dat ons die Heilige Gees as ‘n Persoon sal ken. Baie kan van seën getuig wat hulle ontvang het toe hulle die Heilige Gees leer ken het, nie net as ‘n geseënde invloed (wat van God uitgegaan het nie, dit is waar), maar as ‘n IMMER TEENWOORDIGE VRIEND EN HULP!
1.2 Die feit van die Persoonlikheid van die Heilige Gees.
1.2.1 Die gebruik van persoonlike voornaamwoorde.
Maar as die Trooster gekom het wat Ek vir julle van die Vader sal stuur, die Gees van die waarheid wat van die Vader uitgaan, sal Hy van My (Jesus) getuig.
7 Maar Ek sê vir julle die waarheid: Dit is vir julle voordelig dat Ek weggaan; want as Ek nie weggaan nie, sal die Trooster nie na julle kom nie; maar as Ek weggaan, sal Ek Hom na julle stuur;
Verskillende voornaamwoorde wat baie duidelik ‘n PERSOON aandui, word van die Heilige Gees gebruik.
Die gebruik van hierdie voornaamwoorde is nog meer merkwaardig wanneer ons daarop let dat in die oorspronklike Griekse taal die woord vir Gees, ‘n onsydige naamwoord is, en dat volgens Griekse gebruik moet die voornaamwoorde, wat daarna verwys, dus ook onsydig wees.
En tog word in baie gevalle ‘n manlike voornaamwoord gebruik, wat baie duidelik die Bybelse Waarheid van die Persoonlikheid van die Heilige Gees in die grammatikale konstruksie na vore bring.
1.2.2 Persoonlike karaktertrekke aan die Heilige Gees toegeskryf.
(1) Hier word Kennis aan die Heilige Gees toegeskryf.
1 Korinthiërs 2:10-11;
10 Maar God het dit aan ons deur sy Gees geopenbaar, want die Gees ondersoek alle dinge, ook die dieptes van God.
11 Want wie van die mense weet wat in ‘n mens is, behalwe die Gees van die mens wat in hom is?
So weet ook niemand wat in God is nie, behalwe die Gees van God.
(2) ‘n Eie wil word hier aan die Heilige Gees toegeskryf.
1 Korinthiërs 12:11;
(3) Hier word Bedoeling aan die Heilige Gees toegeskryf.
Die woord wat hier as bedoeling (mind in Engels, vertaal word), is ‘n omvattende woord wat die gedagtes van denke, gevoel en bedoeling insluit.
(4) Hier word Liefde aan die Heilige Gees toegeskryf.
(5) Hier word Intelligensie en Goedheid aan die Heilige Gees toegeskryf.
Let daarop dat hierdie vers uit die Ou Testament is, waar die waarheid aangaande die Persoonlikheid van die Heilige Gees nog nie so vol ontwikkel is as in die Nuwe Testament nie.
(6) Droefheid word hier aan die Heilige Gees toegeskryf.
Die Heilige Gees dink, voel, bedoel, weet, wil, het lief, word bedroef.
Baie eienskappe wat net op ‘n persoon van toepassing is, word aan die Heilige Gees toegeskryf. (die Heilige Gees dink, voel, bedoel, weet, wil, het lief, word bedroef.)